ভারতীয় সেনাবাহিনীর ক্যাপ্টেন অভিমন্যু ওরফে অভি ছুটিতে সহকর্মীদের সাথে বাড়ি ফেরার সাথে সাথে তার বাবা মা ও দুই বোন তার বিয়ে দেওয়ার জন্যে ব্যস্ত হয়ে পড়েন। তৃষা'কে পাত্রী হিসেবে বাড়ির লোক পছন্দ করলেও অভিমন্যু নাকচ করে দেয়। কিন্তু তার বন্ধু পুলিশ ইনস্পেকটর শান্তি ও সে দুজনে একটি মহিলা বক্সিং টুর্নামেন্টে গেলে অভিমন্যু দেখে তৃষা আধুনিকা ও বক্সিং চ্যাম্পিয়ন। অভিমন্যুর তাকে ভাল লাগতে শুরু করে। শান্তি ও অভিমন্যু বাসে করে যাওয়ার সময় বাসের একজনের পকেটমার হয়। পকেটমারকে ধরা হলেও অন্য এক ব্যক্তি রহস্যজনক ভাবে পালাতে থাকে। অভি ও শান্তি তাকে তাড়া করে ধরে কিন্তু বাসটি বিষ্ফোরনে ধ্বংস হয়ে যায়। অভি বুঝতে পারে কলকাতায় বিরাট সন্ত্রাসবাদী চক্র বোমা বিস্ফোরনের ষড়যন্ত্র করছে। ধরা পড়া লোকটি পুলিশ হেফাজত থেকে পালায় ঠিকই কিন্তু অভি তাকে আবার নিজে পাকড়াও করে এবং বাড়িতে নিয়ে এসে অত্যাচার করে জেনে নেয় কোন পুলিশ অফিসার থাকে পালাতে সাহায্য করেছে। অপরাধী পুলিশ অফিসারকে গিয়ে অভিমন্যু জানায় সে ভারতীয় সেনাবাহিনীর একজন সিক্রেট এজেন্ট। অফিসার আত্মহত্যা করতে বাধ্য হয়। অভি তার সহকর্মীদের নিয়ে সন্ত্রাসবাদী দলের বারোজন স্লিপার এজেন্টকে হত্যা করে। স্লিপার এজেন্টদের মাধ্যমে দেশবিরোধী শক্তি গোপনে ধ্বংসাত্মক কাজে ইন্ধন যোগাচ্ছিল। এই স্লিপার এজেন্টদের প্রধান কলকাতায় আসে অভিমন্যুর মুখোমুখি হতে। তাকে সাহায্য করে প্রতিরক্ষা দপ্তরের এক বড়কর্তা যে গোপনে সন্ত্রাসবাদীদের সাথে যুক্ত। অভির সহকর্মীদের প্রত্যেককে টার্গেট করে স্লিপার সেলের প্রধান। সাথীদের জীবন বাঁচাতে সন্ত্রাসবাদীদের আস্তানায় যেতে বাধ্য হয় অভিমন্যু।

সহ আরো অনেকে।

প্রযোজনা
দৃশ্যায়ণ
কাহিনী
রিভিউ